5. ΑΠΟΦΑΣΙΣ ΥΠΟΥΡΓΩΝ ΣΥΝΤΟΝΙΣΜΟΥ ΟΙΚΟΝΟΜΙΚΩΝ ΚΑΙ ΕΡΓΑΣΙΑΣ. Αριθ. 6849/Υ.62 της 31 Ιαν. / 2 Φεβρ.  1957  Περί αυξήσεως των υπό του Ταμείου Ασφαλίσεως Εργατών Τύπου Αθηνών παρεχομένων συντάξεων. Έχοντες υπ’ όψιν: 1)τας διατάξεις του άρθρ. 2 του υπ’ αριθ. 19/1944 Νόμου «περί εξουσιοδοτήσεως του Υπουργού Οικονομικών όπως προβαίνη εις τροποποιήσεις των φορολογικών συντελεστών», 2)τας διατάξεις του άρθρ. 13 του Ν.Δ. 3572/1956 «περί Ταμείου Ασφαλίσεως Εργατών Τύπου Αθηνών», 3)την δια της υπ’ αριθ. 976/1956 αναφοράς του Ταμείου Ασφαλίσεως Εργατών Τύπου Αθηνών υποβληθείσαν ημίν πρότασιν του Δ.Σ. αυτού «περί αυξήσεως των συντάξεων», 4)την απόφασιν της Νομισματικής Επιτροπής, την ληφθείσαν κατά την 918 συνεδρίασιν αυτής, κοινοποιηθείσαν δια του υπ’ αριθ. 14786/16.5.55 εγγράφου της και 5)τας κρατούσας οικονομικάς συνθήκας, αποφασίζομεν: Ι.Από 1ης Δεκ. 1956 αι παρά του Ταμείου Ασφαλίσεως Εργατών Τύπου Αθηνών χορηγούμεναι συντάξεις αυξάνονται ως ακολούθως: α)Κατά ποσοστόν 50% αι κατώτεραι του ποσού των δραχ. 1.000. β)Κατά ποσόν δραχ. 500 αι ανώτεραι του ποσού των δραχ. 1.000. ΙΙ.Το σύνολον της ούτω αυξανομένης συντάξεως εν ουδεμιά περιπτώσει δύναται να υπερβαίνη τα τεθέντα ανώτατα όρια δια της παρ. 2 της υπ’ αριθ. 14786/16.5.55 αποφάσεως της Νομισματικής Επιτροπής. Η παρούσα δημοσιευθήτω δια της Εφημερίδος της Κυβερνήσεως. 